Վլադիմիր Էռն

**Վլադիմիր Ֆրանցևիչ Էռն** (, ), ռուս փիլիսոփա, ռուս ռազմական գործիչ, սպիտակ էմիգրանտ Նիկոլայ Էռնի հարազատ եղբայրը։

## Կենսագրություն
Ծնվել է Թիֆլիսում 1882 թվականին գերմանա-շվեդական-լեհ-ռուսական ծագում ունեցող ազնվական ընտանիքում։ Նա  Գ. Ա. Արեֆիևի որդին է, որդեգրվելուց հետո (1884) ստացել է խորթ հոր ազգանունն ու հայրանունը։ Սովորել է Թիֆլիսի գիմնազիայում։ Եղել է Պավել Ֆլորենսկու համադասարանցին։ 1900-1904 թվականներին փիլիսոփայություն է ուսանել Մոսկվայի համալսարանի պատմաբանասիրական ֆակուլտետում, հետագայում դարձել է դոցենտ և պրոֆեսոր։ 1905 թվականին եղել է «Քրիստոնեական պայքարի եղբայրության» հիմնադիրներից, որը հանդես է եկել քրիստոնեական սոցիալիզմի դիրքերից և աջակցել հեղափոխական շարժմանը։ 1906 թվականին, Վլադիմիր Սոլովյովի հիշատակի Կրոնա փիլիսոփայական ընկերության հիմնադրների կազմում Մոսկվայում, ակտիվորեն մասնակցել է ընկերության աշխատանքին, դասախոսություններ կարդացել «Սոցիալիզմը և քրիստոնեությունը» թեմայով։ Համագործակցել է նաև «Ճանապարհ» հրատարակչության հետ։ Տոգորված քրիստոնեական պլատոնիզմի (հիմնականում արևելյան հայրաբանության) գաղափարների ոգով և Վլադիմիր Սոլովյովի գաղափարներով, Էռնը զարգացրել է լոգոսի մասին տեսությունը որպես կեցության ստեղծագործական սկզբունք։ Ինչպես ընդգծել է փիլիսոփա և հրապարակախոս Ն. Օ. Լոսսկին․

Իր հասուն աշխատություններում Էռնը հակադրվում է այն ժամանակներին բնորոշ ուղղափառության արդիականացմանը։ 1912 թվականին նա հրատարակել է «Գրիգորի Սկովորոդա։ Կյանքը և ուսմունքը» աշխատությունը։ 1914 թվականին պաշտպանել է մագիստրոսական թեզը՝ «Ռոսմինին և նրա գիտելիքի տեսությունը»։ Մագիստրոսական թեզը պաշտպանելուց հետո նա հաստատվել է Մոսկվայի համալսարանի պրիվատ-դոցենտի պաշտոնում։

1915 թվականին լույս է տեսել Վլադիմիր Էռնի «Սուր և խաչ։ Հոդված ժամանակակից իրադարձությունների մասին» գրքույկը՝ նվիրված Առաջին համաշխարհային պատերազմի ժամանակ ուղղափառ հայրենասիրության խնդիրներին։

1916 թվականին Էռնը նախապատրաստել է իր դոկտորական ատենախոսությունը «Վինչենցո Ջոբերտիի փիլիսոփայությունը», սակայն չի հասցրել  պաշտպանել։ Մահացել է 1917 թվականին, երիկամաբորբից։ Թաղվել է Նովոդևիչյան գերեզմանատանը (3-րդ տեղամաս)։

## Ստեղծագործություններ
[մինի|[Աննա Գոլուբկինա դիմանկարային կիսանդրի աշխատանքը]]
* Քրիստոնեական վերաբերմունք սեփականության նկատմամբ, 1906
* Սոցիալիզմը և ընդհանուր աշխարհայացքը, 1907
* Քրիստոնեություն, 1909
* [Պայքար Լոգոսի համար](https://ru.wikipedia.org/wiki/%D0%A4%D0%B0%D0%B9%D0%BB:%D0%AD%D1%80%D0%BD_%D0%92._%D0%93%D1%80%D0%B8%D0%B3%D0%BE%D1%80%D0%B8%D0%B9_%D0%A1%D0%B0%D0%B2%D0%B2%D0%B8%D1%87_%D0%A1%D0%BA%D0%BE%D0%B2%D0%BE%D1%80%D0%BE%D0%B4%D0%B0._%D0%96%D0%B8%D0%B7%D0%BD%D1%8C_%D0%B8_%D1%83%D1%87%D0%B5%D0%BD%D0%B8%D0%B5._(1912).djvu), 1911
* Վլադիմիր Սոլովյովի իմացաբանությունը, 1911
* [Գրիգորի Սավվիչ Սկովորոդա. Կյանք և ուսմունք](https://ru.wikipedia.org/wiki/%D0%A4%D0%B0%D0%B9%D0%BB:%D0%AD%D1%80%D0%BD_%D0%92._%D0%93%D1%80%D0%B8%D0%B3%D0%BE%D1%80%D0%B8%D0%B9_%D0%A1%D0%B0%D0%B2%D0%B2%D0%B8%D1%87_%D0%A1%D0%BA%D0%BE%D0%B2%D0%BE%D1%80%D0%BE%D0%B4%D0%B0._%D0%96%D0%B8%D0%B7%D0%BD%D1%8C_%D0%B8_%D1%83%D1%87%D0%B5%D0%BD%D0%B8%D0%B5._(1912).djvu), 1912
* Կանտի ճշմարտության հայեցակարգի քննադատությունը, 1912
* Տոլստոյն ընդդեմ Տոլստոյի, 1912
* [Ռոսմինին և նրա գիտելիքի տեսությունը](https://ru.wikipedia.org/wiki/%D0%A4%D0%B0%D0%B9%D0%BB:%D0%AD%D1%80%D0%BD_%D0%92.%D0%A4._%D0%A0%D0%BE%D0%B7%D0%BC%D0%B8%D0%BD%D0%B8_%D0%B8_%D0%B5%D0%B3%D0%BE_%D1%82%D0%B5%D0%BE%D1%80%D0%B8%D1%8F_%D0%B7%D0%BD%D0%B0%D0%BD%D0%B8%D1%8F._(1914).djvu), 1914
* Գիտական ​​մտքի բնույթը, 1914
* Սուր և խաչ, 1915
* Ժամանակը սլավոֆիլացնում է, 1915
* Ջոբերտիի փիլիսոփայությունը, 1916
* Սուրբ Սինոդի ուղերձի վերլուծությունը Աստծո անվան վերաբերյալ։ Մ.։ Կրոնական և փիլիսոփայական գրադարանի հրատարակություն, 1917
* Պլատոնի գերագույն ըմբռնումը, 1917
* Նամակագրություն ընկերների հետ // Նրանք, ովքեր գտել են քաղաքը։ Պայքարի քրիստոնեական եղբայրության պատմությունը նամակներում և փաստաթղթերում / շարադրանք, առաջաբան, մեկնաբանություն Ս. Վ. Չերտկովի - Մ.: Կուչկովո պոլե, 2017 - 472։

## Գրականություն
* *Поляков Л. В.* Учение В. Эрна о русской философии // Религиозно-идеалистическая философия в России XIX—XX вв. — М., 1998. — С. 85-105.
* *Марченко О. В.* В поисках своеобразия русской философии: В. Ф. Эрн // Философия в России XIX — нач. XX вв.: Преемственность идей и поиски самобытности. — М., 1991. — С. 101—113
* *Вьюнник Е.* Владимир Францевич Эрн // Литературная учёба. 1991. — № 2. — С. 141—146.
* 

## Ծանոթագրություններ

## Արտաքին հղումներ
* Эрн, Владимир Францевич — статья из Новой философской энциклопедии

Կատեգորիա:Ռուս փիլիսոփաներ
Կատեգորիա:20-րդ դարի փիլիսոփաներ
Կատեգորիա:Մոսկվայի պետական համալսարանի շրջանավարտներ
Կատեգորիա:Մոսկվայի պետական համալսարանի դասախոսներ
Կատեգորիա:Ռուս գրողներ